Rettens kendelse (Ottende Afdeling) af 11. november 2014 –

Bos m.fl. mod Parlamentet og Rådet

(Sag T-23/14)

»Annullationssøgsmål — ændring af vedtægten for tjenestemænd i Den Europæiske Union og ansættelsesvilkårene for de øvrige ansatte i Den Europæiske Union — væsentlig nedsættelse af det årlige antal feriedage for tjenestemænd og ansatte, der gør tjeneste i et tredjeland — ikke individuelt berørt — åbenbart afvisningsgrundlag«

1. Retslig procedure — stævning — formkrav — fastlæggelse af søgsmålets genstand — kort fremstilling af søgsmålsgrundene — generel angivelse — afvisning [statutten for Domstolen, art. 21, stk. 1, og art. 53, stk. 1; Rettens procesreglement, art. 44, stk. 1, litra c)] (jf. præmis 18)

2. Annullationssøgsmål — fysiske eller juridiske personer — retsakter, som berører dem umiddelbart og individuelt — generelle retsakter — forordning om ændring af vedtægten for tjenestemænd for så vidt angår den årlige ferie for tjenestemænd, der gør tjeneste i et tredjeland — søgsmål anlagt af en tjenestemand baseret på hans egenskab af EU-tjenestemand — ikke individuelt berørt — afvisning — tilsidesættelse af retten til en effektiv domstolsbeskyttelse — foreligger ikke (art. 6, stk. 1, afsnit 3, TEU; art. 256 TEUF, art. 263, stk. 4, TEUF, art. 267 TEUF, art. 270 TEUF og art. 277 TEUF; Den Europæiske Unions charter om grundlæggende rettigheder, art. 47 og art. 52, stk. 7; statutten for Domstolen, bilag I, art. 1; tjenestemandsvedtægten, art. 91; Europa-Parlamentets og Rådets forordning nr. 1023/2013) (jf. præmis 25, 32, 34, 36, 39 og 40)

3. Annullationssøgsmål — fysiske eller juridiske personer — retsakter, som berører dem umiddelbart og individuelt — generelle retsakter — forordning om ændring af tjenestemandvedtægten for så vidt angår den årlige ferie for tjenestemænd, der gør tjeneste i et tredjeland — søgsmål anlagt af en tjenestemand baseret på hans objektive egenskab af tjenestemand i et tredjeland — omstændighed, som ikke er tilstrækkelig til at individualisere ham i forhold til samtlige de tjenestemænd, som gør tjeneste i et tredjeland — afvisning (art. 263, stk. 4, TEUF; tjenestemandsvedtægten, bilag X, art. 6; Europa-Parlamentets og Rådets forordning nr. 1023/2013) (jf. præmis 42 og 43)

4. Annullationssøgsmål — fysiske og juridiske personer — retsakter, som berører dem umiddelbart og individuelt — betingelser af kumulativ karakter — afvisning af et søgsmål, når blot en af disse betingelser ikke foreligger (art. 263, stk. 4, TEUF) (jf. præmis 45)

Angående

Annullationssøgsmål indledt på grundlag af artikel 263 TEUF til prøvelse af artikel 1, nr. 70, i Europa-Parlamentets og Rådets forordning (EU, Euratom) nr. 1023/2013 af 22. oktober 2013 om ændring af vedtægten for tjenestemænd i Den Europæiske Union og ansættelsesvilkårene for de øvrige ansatte i Den Europæiske Union (EUT L 287, s. 15), for så vidt som denne bestemmelse ændrer bilag X til forordning nr. 31 (EØF), nr. 11 (Euratom) om vedtægten for tjenestemænd og om ansættelsesvilkårene for de øvrige ansatte i Det europæiske økonomiske Fællesskab og Det Europæiske Atomenergifællesskab (EFT 1959-1962, s. 126).

Konklusion

1) Europa-Kommissionen frifindes.

2) Mark Bos, Estelle Kadouch, Siegfried Krahl og Eric Lunel bærer deres egne omkostninger og betaler de af Parlamentet og Rådet afholdte omkostninger.